**РУХАНИ ЖАҢҒЫРУ- ҚАЗАҚСТАННЫҢ ЖАҢҒЫРУЫНЫҢ НЕГІЗІ**

**Сұлтанбай Жансая Мұңайтпасқызы**

*әл-Фараби атындағы Қазақ ұлттық университеті*

*«Ақпараттық технологиялар» факультетінің*

*1 курс магистранты*

Сана мен ойлаудың бұрынғы моделін сақтай отырып, озық топта орын алу мүмкін емес, сондықтан шоғырлану, өзіңізді өзгерту және өзгеретін жағдайларға бейімделу арқылы жаңа дәуірдің ең жақсысын алу маңызды. Осы тұрғыда 2017 жылғы 12 сәуірде тұңғыщ президентіміз Н.Ә.Назарбаевтың «Болашаққа бағдар: рухани жаңғыру» бағдарламалық мақаласы шыққаны белгілі. Рухани санаға серпін әкелген бағдарламалық мақала аясында елеулі істер атқарылып, нақты жобалар жүзеге асты. Рухани жаңғыру тек бүгін басталатын жұмыс емес.  Ғасырлар тезінде жоғалтқанымыздың көп екенін ескерсек, рухани дамып, қоғамдық сананы жаңғыртып, ұлттың идеологиясын өрістуде белгіленген мерзім көп уақыт емес. Сайып келгенде, халықтың рухани жаңғыруы – мәңгілік жүретін үдеріс. Осы бағдарламалық мақаласында тұңғыш президент: «Таяудағы он жылда біздің өмір салтымыз: жұмыс, тұрмыс, демалыс, баспана, адами қатынас тәсілдері, қысқасы, барлығы түбегейлі өзгереді. Біз де бұған дайын болуымыз керек»,- деп атап көрсеткен еді. Өмірдің салты өзгереді. Өмірдің салты өзгерсе, адамның қалпы да өзгеруі керек. Бұл арада далалық дара да дана дәстүрлерге берік, соның арқасында небір қиындықтарды еңсеріп келген халқымыз дәстүршілік пен кертартпалықтың аражігін айыра білгені абзал. Мемлекет пен ұлт статикалық құрылым емес, тірі дамушы организм. Біз бүгінгі жаңа атауды ертең-ақ ескіге айналдыратын, жүрісі жылдам дәуірдеміз. Бұл жағ­дайда кәсібін неғұрлым қиналмай, жеңіл өзгер­туге қабілетті, аса білімді адамдар ғана табысқа жетеді. Табысты болудың ең іргелі, басты факторы білім екенін әркім терең түсінуі керек.

**«Мақсатқа жету үшін біздің санамыз ісімізден озып жүруі, яғни одан бұрын жаңғырып отыруы тиіс. Бұл саяси және экономикалық жаңғыруларды толықтырып қана қоймай, олардың өзегіне айналады».**

**Н.Назарбаев**

Президент өз мақаласында: «Мемлекет пен ұлт құрыштан құйылып, қатып қалған дүние емес, үнемі дамып отыратын тірі ағза іспетті. Ол өмір сүру үшін заман ағымына саналы түрде бейімделуге қабілетті болуы керек.  Жаңа жаһандық үрдістер ешкімнен сұрамай, есік қақпастан бірден төрге озды. Сондықтан заманға сәйкес жаңғыру міндеті барлық мемлекеттердің алдында тұр.  Сынаптай сырғыған уақыт ешкімді күтіп тұрмайды, жаңғыру да тарихтың өзі сияқты жалғаса беретін процесс» - деп тегін айтқан жоқ.  Өмір сүру үшін адамның интеллектуалды бейімделу қабілеті болуы керек. Жаңа жаһандық шындық ешкімге қағып-қағусыз және рұқсатсыз келді. Уақыт тоқтамайды, бұл тарихтың өзі сияқты модернизацияның да үздіксіз үдеріс екенін білдіреді. Дәуiрлердiң жаңа үзiлiсiнде Қазақстанның жаңарулар мен жаңа идеялар арқылы өзiнiң кемел келешегiн құрудың бірегей тарихи мүмкiндiгi бар.